**Vakok és Gyengénlátók Baranya Megyei Egyesülete**

**Segédeszköz pályázati kiírás 2024.**

A Vakok és Gyengénlátók Baranya Megyei Egyesülete a személyi jövedelemadó 1% felajánlásokból rendelkezésre álló forrás felhasználásávalkívánja támogatni a sorstársak segédeszköz beszerzését 2024-ban, melyre az alábbi feltételekkel pályázatot hirdet.

**A pályázható segédeszközök köre:**

* fehérbotok (merev és összecsukható), támbotok;
* nagyítók (hagyományos és elektronikus);
* szemüvegek (lencse és keret);
* beszélő segédeszközök (Pl. vérnyomásmérő, óra, konyhai- vagy személymérleg, színfelismerő, lázmérő, stb.);
* tapintható eszközök (pl. karóra, mérőszalag, stb.);
* Braille-írás eszközei (pl. pontírógép, Braille-tábla, Braille-tanulást segítő eszközök, stb.);
* adaptált játékok (pl. Braille-kártyák, adaptált társasjátékok, stb.);
* tanulást támogató eszközök (pl. abakusz, koordináta-tábla, tapintható vonalzó, geometriai készlet, Atomol, stb.);
* számítógépek és perifériák (pl. laptop, nagy méretű monitor, szkenner, "gyengénlátós" billentyűzet, Braille-kijelző, Braille-nyomtató, stb.);
* okoseszközök (pl. iPhone, iPad, Macbook, Android rendszerű okostelefonok és tabletek, BlindShell);
* háztartási eszközök (pl. tojásszétválasztó, tejőr, zoknipárosító, stb.);
* vakvezetőkutya élelmezésével és ellátásával kapcsolatos termékek (kutyatáp, vezetőhám, nyakörv, póráz, kutyacipő, stb.).

**Nem nyújtható támogatás az alábbi eszközök beszerzésére:**

* egyes okoseszközök (pl. okostévé, okosóra, stb.),
* okos háztartási eszközök (pl. robotporszívó, mosogatógép, stb.), ezek beszerzése abban az esetben sem támogatható, amennyiben okostelefonos alkalmazáson keresztül akadálymentesen vezérelhetőek,
* vakvezetőkutya egészségügyi ellátásához kapcsolódó költségek

**Pályázók köre:**

Támogatásban részesülhet a Vakok és Gyengénlátók Baranya Megyei Egyesületének azon tagja, aki a **2023. és 2024. évi tagdíjfizetési kötelezettségének eleget tett**. A 2024-ban belépett tagjaink jelen lehetőségre nem pályázhatnak még.

**A támogatás mértéke:**

A támogatás összege a megvásárolni kívánt segédeszköz(ök) árának összegének**75 %-**a, de legfeljebb **35.000,- Ft**. A megvásárolni kívánt segédeszköz(ök) összértéke**legalább bruttó 4.000,- Ft** legyen.

**Pályázat benyújtása:**

A pályázatokat a pályázati adatlapon kell benyújtani az egyesület Pécs, Móricz Zsigmond utca 8. sz. alatti székháza címére **2024. szeptember 30-ig**. A pályázati adatlap az egyesület [www.pecsivakok.hu](http://www.pecsivakok.hu) honlapjáról letölthető, vagy beszerezhető az egyesület székházában. A pályázatokat csak papír alapon lehet benyújtani, az adatlap minden mezőjének kitöltése kötelező, a pályázat csak aláírással együtt érvényes!

**A pályázatok elbírálása:**

A pályázat során alkalmazandó bírálati, sorrend felállítási szempontok:

1. a pályázó az elmúlt 3 évben mekkora összegben részesült segédeszköz beszerzést célzó egyesületi támogatásban;
2. végzett-e önkéntes tevékenységet az egyesület illetve a közösség érdekében;

**Nyertes elbírálás esetén csatolandó dokumentum:**

A megvásárolt eszköz(ök)ről a **tag nevére és címére**legkorábban 2024. január 1-jén kiállított **eredeti számlá(ka)t**azelbírálási értesítést követően**legkésőbb november 15.-igkell leadni**.

**A pályázati nyeremény kifizetése:**

A beérkezési határidőt követően egyesületünk elnökségefog dönteni a beérkezett pályázatok elbírálásáról. A döntésről annak meghozatalát követően 5 munkanapon belül írásban értesítjük a pályázókat.

A nyertes pályázók saját nevükre, címükre kiállított számlával vagy számlákkal vehetik meg a segédeszköz(öke)t, majd azeredeti számla vagy számlák leadásakor a támogatás összegét banki folyószámlára történő átutalással vagy kézpénzes kifizetéssel fogja kiegyenlíteni az egyesület. Legkésőbb **2024. november 30.-ig** kell a számlákat bemutatni, amely jogvesztő határidő, az **ezután beérkezett számlákat már nem tudjuk elfogadni.**

Átutalás esetén a számla vagy számlák leadását követően a kifizetés 5 munkanapon belül megtörténik.

**Egyéb rendelkezések:**

Végezetül tájékoztatom a sorstársakat, hogy a hiányosan vagy hibásan kitöltött pályázati adatlap automatikusan maga után vonja a pályázatból történő kizárást.

Nyertes elbírálás eseténha a megkövetelt számla nem kerül leadásra a fent megnevezett határidőig, úgy nincs lehetősége az egyesületnek a pályázó részére a pályázati nyeremény kifizetésére.

Kérjük a pályázati adatlap pontos kitöltését és a fenti határidők betartását!

Pécs, 2024. június 3.